GiliGold/VAD_KnessetCorpus huggingface dataset:
שריי גבאי נוריאל: אבל החוק בעצמו קובע מועדים להגשת בקשה לוועדה הומניטרית, אתה לא יכול להעסיק חודש חודשיים שלוש ארבע חמש ואז לבוא אלינו, יש מועדים שקבועים בחוק שצריך לפנות, אגב בהזדמנות הראשונה, אבל לכל היותר אחרי 90 ימים, שזה מתיישב עם ההוראה שקבענו בהוראת השעה.
רון אובוז: אבל אנחנו מדברים על מצב של משבר, שאין עובדים, שלוקחים מי שיש.
שריי גבאי נוריאל: זה לא קשור, משבר לא מונע מבעדך, ברגע שמצאת מישהו פוטנציאלי, לגשת אתו לוועדה הומניטרית.
רון אובוז: כשאתה יודע מי זה.
שריי גבאי נוריאל: משבר לא מייתר את הנהלים והחוקים.
רון אובוז: אנשים פנו אליכם, אמרו להם אין לך מה להגיש, אתה לא עומד בתנאי סף, חבל שאתה בא לפה בכלל.
דפנה שגל פודור: לא אבל שריי הם לא עומדים בתנאי הסף, ואז הם חושבים שהם יידחו על הסף.
שריי גבאי נוריאל: אם יש מי שבוחר לא לגשת ולא להגיש בקשה, ולא לפנות אלינו בכלל וליידע אותנו שהוא מעסיק, אז - - -
דפנה שגל פודור: אם הוא פונה אחר כך יש ממש אפשרות מאוד מאוד קלה לבדוק את הביטוח הרפואי שלו, לבדוק מתי הוא התחיל לעבוד שם, וכאלה שמעסיקים באמצעות חברת סיעוד, יש להם גם תלושי שכר ויש חוזה, יש ממש אפשרות מאוד קלה.
שריי גבאי נוריאל: אני נזהרת במיוחד בעקבות דיון שהיה לי עכשיו לאחרונה בבית הדין, אני נזהרת עם הסיפור של ביטוח רפואי, כי כבר הבנו שביטוח רפואי יכול להינתן רטרו גם בלי הרבה בדיקות, אז אני אומרת את זה בסוגריים ואני נזהרת עם הדבר הזה, זה לא אסמכתה לכלום, גם בית הדין אמר את זה.
שריי גבאי נוריאל: בלי שום קשר שוב אני אומרת, לא הקלות קורונה ולא הוראת השעה, לא מייתרת את החוקים והנהלים הרגילים של הרשות, וצריך שיהיה פה סדר והסדרה, ועובד זר שמתחיל לעבוד אצל מטופל, גם אם הוא חושב שהוא עלול להידחות, הפתרון הוא לא להמשיך לשהות באופן בלתי חוקי מתחת לרדאר; אלא לגשת לרשות, לקבל את הסירוב, להחליט אם הוא רוצה כמו שאמר פה חברי תומר ורשה, יכול לפנות להגיש ערר, יכול גם לא.
אבתיסאם מראענה: אבל הוא צריך להיות אקטיבי, הוא לא פתאום פרווה, אוקי אני חושבת שהסיפור הזה הוא ברור והובן.
אבתיסאם מראענה: אני בהחלט רוצה לסכם את הדיון, דיון הארכות לקראת תום תקופת ההתארגנות ליציאה מישראל של עובדים זרים בענף הסיעוד.
אבתיסאם מראענה: מאוד חשוב לי להעביר את המסר, מסר מאוד מאוד ברור למשפחות הסיעודיות, בדבר משמעות של הארכת תקופת ההתארגנות, מאוד מאוד חשוב.
משה נקש: אני אוסיף, גם אם הוא נדחה על הסף בוועדה, וגם אם הוא נדחה לאחר דיון בוועדה.
שריי גבאי נוריאל: ואני רק אדייק, לא ההליך המשפטי יכול להיות לפני, ההחלטה של הוועדה, ההחלטה שלה יכלה להינתן לפני בכפוף לכך שההליך הוגש בתוך התקופה הקובעת.
אבתיסאם מראענה: אוקי, ואנחנו מדברות על התקופה הקובעת מה-1 למרץ 2020, עד סוף תקופת ההתארגנות שזה 31 לדצמבר 2022.
שריי גבאי נוריאל: בהתאם לנוסח שמונח כרגע לא, בהתאם לנוסח שמונח כרגע, זה עד ה-31 למרץ 2022.
אבתיסאם מראענה: זה תקופת ההתארגנות?
משה נקש: לא לא, זו התקופה הקובעת, מי שהגיש בקשה בין 1 למרץ 2020 ל-31 למרץ 2022 ונדחה זו התקופה הקובעת, או שתקופת ההתארגנות שנתן לו בית הדין, נכנסה אל תוך התקופה הזאת, זאת אומרת 1 למרץ ועד 31.
שריי גבאי נוריאל: אבל כרגע אנחנו מדברים על תנאים שמצויים בנוסח הנוכחי שקיים, בהינתן שזה היה עובר עד יוני, אני לא יודעת מה יהיה, יכול להיות שבתקופה הקרובה זה ישתנה, אני לא יודעת מה יהיה.
אבתיסאם מראענה: אז בעצם בלבלתם אותי, עכשיו עוד לא יצאנו מהוועדה ואני כבר מבולבלת, אני מבקשת לחדד את זה.
אבתיסאם מראענה: אז תסביר לי, אני אקריא את המשפט ואתה תתקן.
אבתיסאם מראענה: תקופת ההתארגנות תינתן לעובד שהגיש בקשה להסדרה בוועדה ההומניטרית וקיבל דחייה על הסף בוועדה, או בהליך משפטי.
אבתיסאם מראענה: בתקופה שבין ה- 1 למרץ 2020 עד סוף תקופת ההתארגנות, כרגע ל- 31.12.2022.
משה נקש: זה נכון, כל מי שאמרת עכשיו מקבל תקופת התארגנות, עד דצמבר 2022.
אבתיסאם מראענה: יופי סיכמנו?
אבתיסאם מראענה: אז מה קרה פה?
שריי גבאי נוריאל: כי היה קצת בלבול עם הוראת השעה.
משה נקש: כשאמרת התקופה הקובעת, שאמרת את המילה התקופה הקובעת, המינוח של הוראת השעה אז חידדנו לעניין הזה.
אבתיסאם מראענה: הבנתי, אז חברים בקיצור, הגשתם מה-1 למרץ 2020, נדחיתם על הסף או הייתם בהליכים משפטיים והכל, מ-1 למרץ 2020 עד 31 לדצמבר 2022, הגשתם, נדחיתם הכל, אתם נכנסים, ואתם יכולים גם לגשת עכשיו ולהידחות, אתם נכנסות ונכנסים לתקופת ההתארגנות, נכון?
אבתיסאם מראענה: אף אחד לא אומר לי לא, אז כן, תודה רבה.
אבתיסאם מראענה: אני קוראת לרשות האוכלוסין, בקשה אחרונה אני מקווה שאנחנו נתראה יותר, אני קוראת לרשות האוכלוסין להוציא הודעה מסודרת ברוח זו ממש, גם קצרה, אתן יודעות לעשות את זה, שתדגיש שהתקופה חלה רק לאחר דחיית הבקשה, ולהפיץ אותה לציבור המטופלות והמטופלים, לעובדות ולעובדים וכמובן ללשכות הפרטיות, בשביל לא לייצר שום בלבול.
אבתיסאם מראענה: אני כמובן רוצה להגיד תודה רבה למיכל דיבנר כרמל, אני רוצה להגיד תודה רבה למאיר מישאל, הדובר שלנו לוועדה, עשית עבודה מצוינת, תודה לך, תודה לחברות שלנו מהכנסת, מפעילות הזום, קצרנית הפרוטוקול, תודה רבה לך אדוני מאחורי המסכים, תודה ליעל אורבך על שנה מדהימה ומהממת של עשייה בוועדה, תודה לנועם עינב על הדוברות של הלשכה שלי, תודה לכם.
אבתיסאם מראענה: תודה לרשות האוכלוסין על דרך כל כך ארוכה ומעניינת ומלמדת, למדתי המון המון המון.
אבתיסאם מראענה: תודה לזרוע העבודה, משרד הכלכלה, תודה לכל המשרדים, תודה לארגונים האזרחיים, לחברות סיעוד, ללשכות הפרטיות, לעורכות הדין ולעורכי הדין, לכל מי שהגיע ולכל המשפחות שהגיעו וחשפו בפניי את הסיפורים האישיים שלהם, ובאמת הייתה לי זכות מדהימה, מדהימה, אני לא מסכמת, אבל להגיד תודה זה תמיד נפלא.
אבתיסאם מראענה: הייתה לי זכות מדהימה לפגוש את החלקים הכי פגיעים של החברה הישראלית, הייתה לי הזכות להקשיב ולפעמים גם להתרגש ולבכות איתכם, ולפעמים גם להתעצבן על כל כך הרבה בירוקרטיה מיותרת לפעמים, והייתה לי זכות באמת באמת להיות חלק מהוועדה המדהימה הזאת, שנתנה קול לאנשים שהם לפעמים חסרי קול.
אבתיסאם מראענה: אז תודה.
איתן בנימין: ולנו הייתה הזכות להכיר אותך, לגמרי.
שריי גבאי נוריאל: יצקת תוכן מאוד משמעותי ועזרת להרבה אנשים, וגם לנו למשרדי הממשלה לקדם הרבה דברים ועל כך באמת התודה גם לך.
דורון רז: לגמרי, מכולנו.
): שלום לכולם, אני מתכבד לפתוח את הישיבה הראשונה של הוועדה לעובדים זרים, שיעמוד בראשה חבר הכנסת רביבו, ולפי כבר במסגרת ההקמה של הוועדה, אני למדתי כמה הבחור הזה יסודי, רציני, חופר, כדי להשיג את מה שהוא רוצה, למד את הוועדה באמת בצורה יוצאת דופן, אני מבין את זה מהשאלות שהוא בא אלי, מהדברים שהוא רצה, מהסמכויות שהוא רצה לקבל, ואז הוא למד, למדנו ביחד בעצם מה זה במסגרת הסכמים קואליציוניים שיש ועדות קבועות, ואף אחד לא רוצה שייקחו לו איזה שורה או מילה או אפילו אות מהוועדה שלו, וזה לא פשוט האירוע הזה
):      אבל אני סומך עליך שאתך תנצל את הוועדה הזאת לדברים ששיתפת אותי, שאתה מאמין בהם בנושא הזה שהוא מדבר אליך, וכשבאמת ישבנו באחת הפגישות הראשונות ואמרתי לך את האפשרויות שיש, אתה ישר סימנת את הוועדה הזו כוועדה שהכי מדברת אלייך, ואפילו אמרת לי אם זה לא זה אני לא רוצה שום ועדה, זה רק מראה כמה אתה מחובר לנושא, ואני בטוח שתיקח את כל מה שראינו וראיתי, אתה תוציא מהוועדה הזאת בדיוק, להגיע למקום שאתה מכוון, עם השורה שרצינו או בלי השורה שרצינו אתה תשיג את זה בוועדה הזאת אין לי ספק בכך, ואתה תיקח אותה גם למקום שבכנסת האחרונה דווקא היא פחות זכתה לאור הזרקורים, אלא מהצד השני שהיא הייתה עד עכשיו, אתה תיקח את זה בעיקר לכיוון הזה, ואנחנו פה נהיה תמיד לרשותך, מה שצריך ושיהיה לך המון בהצלחה
):      הבאת פה גם תגבורת, ראש עיריית לוד, כן תגבורת משמעותית סעדה, זה האח הגדול או האח הקטן? הקטן האח הקטן ששומר על הגדול יפה, מגיע כל הזמן, אני רואה שאתה מביא אותו לפה הרבה פעמים, בסוף לא יהיה לו זמן לנהל את העיר
אליהו מרידור: אני מביא אותו תמיד, אבל מציג אותו באירועים מיוחדים
): אז הנה אני עשיתי אותו בשבילך עכשיו
):      בהתאם להוראות סעיף 106 (א)(1) לתקנון הכנסת, הוועדה תבחר יושב-ראש מבין חבירה לפי המלצת ועדת הכנסת, ועדת הכנסת החליטה להמליץ לוועדה המיוחדת לעובדים זרים, לבחור בחבר הכנסת אליהו רביבו כיושב ראש הוועדה
):      מי בעד? מי נגד? מי נמנע?
): אושר
): אם כך ההחלטה עברה פה אחד, אדוני היושב ראש שיהיה בהצלחה
אליהו מרידור: אדוני יושב-ראש הכנסת, אדוני יושב-ראש ועדת הכנסת, אדוני מזכיר הכנסת, גברתי מנהלת הוועדה, חברי חבריי הכנסת
אליהו מרידור:      המעמד הזה כל כך מרגש עבורי, שהחלטתי לכתוב כמה מילים ולא לדבר באופן ספונטני, התכוננתי המון המון לוועדה הזאת, כפי שהציג חברי יושב-ראש ועדת הכנסת
אליהו מרידור:      החלטתי שאם אני כבר זוכה לעמוד בראש ועדה בראשות ועדה, שזו תהיה ועדה שאני אוכל לבטא בה את האג'נדה שלי, לומר את האמרה, וגם אם לכאורה אין בה שיניים והיא ועדה שמוגדרת כוועדה לא מחוקקת, שאנחנו נצא בסופו של דבר ובסופו של תהליך, כאנשי בשורה לציבור שכל כך מייחל לבשורות בתחום
אליהו מרידור:      אז אכן אני נרגש מאוד להיות במעמד הזה, להיות בכלל אחד מ- 120 חברי כנסת, זו משימה קדושה וכבדת משקל עבורי, קל וחומר לכהן כיושב-ראש ועדה אשר תעסוק בנושא חשוב כל כך
אליהו מרידור:      הוועדה הזו יכולה, צריכה ואף חייבת להוביל שינויים משמעותיים, שישפרו את חייהם של אנשים רבים במדינת ישראל, בכלל ובפרט באזורים פריפריאליים שעובדים מדירים את רגליהם מלהגיע ולתת את השירותים, בדגש על הנגב
אליהו מרידור:      חלק מעבודת המחקר שערכתי בתחום, גיליתי עד כמה שעובדים, ובפרט עובדים סיעודיים, מחליטים לא להגיע למקומות שאין בהם חופי ים וקבוצות חברתיות שנעימות להם
אליהו מרידור:      האוכלוסיות הסיעודיות, החקלאים, קבלני הבניין ומעסיקים נוספים, אשר להם העובדים הזרים משמשים כחמצן יום יומי, הם סומכים עלינו, ועלינו גם לחזק אותם וגם לסייע להם
אליהו מרידור:      אחד הנושאים המרכזיים שאני מתכנן לפעול בו, הוא הסדרת נושא הסיעוד הביתי, בו עובדים זרים מטפלים באלו הזכאים לכך, וכיום כאשר ישנו כשל שוק משמעותי הגורם לכך שעובד זר בוחר את המטופל שלו, את משפחת המטופל שלו, ואשר לעיתים דרישותיו מוגזמות למדי, עלינו לשים זרקור על כל צורכי אותן אוכלוסיות, שאין כוח ויכולת ומשאבים הרבה פעמים, להביע את אשר על ליבם
אליהו מרידור:      אני מודיע מעל במה זו אדוני יושב-ראש הכנסת, במה זו שהוועדה הזו ואני בראשה, תהיה בין היתר הפה של האוכלוסיות הסובלות מבעית המסתננים, שהיא בעיה לאומית קשה וכואבת והרבה פעמים מושתקת, שוב פעם בגלל שאותן אוכלוסיות שנאנקות בהמון מובנים הן שקופות, אנו נפעל בכל האמצעים למיגור תופעת ההסתננות לישראל על כל סוגיה ודרכיה השונות, לרבות ההסתננות האווירית, שהיא הסתננות שקטה אך מסוכנת יותר לנו כחברה וכלאום
אליהו מרידור:      בנוסף, בכוונתי לקדם פתיחת שוק העובדים הזרים למדינות נוספות, על מנת להתמודד עם המחסור בעובדים, וזאת על ידי חתירה להסכמים בילטרליים, אני שמח לבשר לכם ולנצל את הבמה הזאת כדי להודות לחברי שר החוץ אלי כהן, שבפנייתי אליו כדי שנקדם את הנושא הכל כך חשוב הזה, הוא נעתר מיד וכבר מחר בעזרת ה', תתקיים פגישה ביננו ובין צוותינו, כדי שנוכל להתחיל להניע תהליכים להסכמים בילטרליים רחבים, כך נוכל לחשוף אוכלוסיות מעדות ומוצאים שונים ברמה נרחבת יותר, לקבל את הסיעוד שהם כל כך מייחלים לו, מאנשים שמגיעים מהתרבות שלהם, משפתם ומשיח מהעבר שלהם
אליהו מרידור:      בכוונתי לטפל גם בנושאים שקשורים לתנאי ההעסקתם של העובדים הזרים, זה לא נעלם מעיני, ככל והם אינם מוצדקים במקרים שונים כגון: סחר בהיתרי עבודה ברשות הפלסטינית, מקרי סחר בבני אדם, הנגשת המידע הנוגעת לזכויות העובדים הזרים, וכן בעניינים נוספים אשר יהיו על הפרק
אליהו מרידור:      אין לי ספק שיחד עם צוות הוועדה המסור שאנחנו לראשונה מתכנסים עכשיו, אבל עובדים רבות מסביב לשעון, הרבה פעמים מיכל צריך לומר כאן, שהיא לא נבחרת ציבור, מתאימה את עצמה בשעות לא שגרתיות כדי שנוכל להיפגש ולקדם עוד נושא, ולהכין עוד נושא, כשהיא משאירה ילדים קטנים בבית, אני מבקש להודות לך על כך, לא מובן מאליו, אנחנו צריכים לזכור שאנחנו כנבחרי ציבור מחויבים לשעון גמיש ומוגמש, אנחנו יכולים לסיים יום ב- 06:00 ולהתחיל אותו ב- 19:30 אחרי מקלחת ותפילה, אתם עובדי ציבור, יש שעות סבירות שנהוג לצפות מכם לעמוד ואם את לא היית מראה את ההנגשה ואת המחויבות שלך לתחום, לי לא הייתה את התעוזה לבקש ממך, אם אני כבר הופך את זה לדבר שהוא כבר מצופה וטריוויאלי, אז אני מתנצל מראש ותמיד תוכלי להעיר אותי
מיכל דיבנר כרמל: תודה רבה
אליהו מרידור: נוכל בעזרת ה' ביחד עם הצוות ועם צוות לשכתי ובסיעתא דשמיא גדולה, להביא בעזרת ה' ובקרוב מאוד בשורות טובות לכל עם ישראל, כי אני משוכנע שכמעט ואין אוכלוסייה במדינת ישראל, אשר נושא העובדים הזרים לסוגיהם לא נוגעת להם, ולמרות שאנחנו נחשבים ועדה מיוחדת שהיא מוקמת רק בהוראת שעה, אנחנו בעזרת ה' נפעל לכך, עם האמצעים העומדים לרשותנו, עם נשיאות הכנסת, וכל הגורמים הרלוונטיים
אליהו מרידור:       שהוועדה הזאת תהיה כל כך משמעותית, כל כך נחשבת, שלא רק שהיום זכינו לאחר מאמץ רב, ותודה גם לאדוני המזכיר שזכינו להיות שותפים באולם ועדה, הוועדה הזאת תהיה ועדה סטטוטורית מחוקקת מקדמת, כי העבודה סביב העובדים הזרים היא לא עבודה זמנית, זה לא נושא שחולף, הוא היה, נמצא ויהיה איתנו באופן תמידי
אליהו מרידור:      תודה רבה לכם, אני מודה על הקשב, אדוני היושב-ראש מוזמן ומכובד
אמיר אוחנה: תודה רבה רבה אלי היקר, חבר הכנסת רביבו, אגב מי שלא יודע, זה מקרה שני שלנו של חבר כנסת שאחיו הוא ראש עיר, ואני יכול, האמת רובנו יכולים רק לדמיין איזה נחת זה להורים, אני לא צריך לדמיין אני גם מכיר את ההורים, אז אני רוצה גם לברך אתכם אבל גם לברך את ההורים, את אסתר ויעקב היקרים שלנו, שבוודאי רווים היום נחת מיוחדת
אמיר אוחנה:      ישראל החל מ- 2009, זכתה להיות חלק ממשפחת המדינות המפותחות, מה שקרוי ה- OECD, אני חושב שכל המדינות במעגל המצומצם והאקסקלוסיבי הזה, אבל אם אני טועה אז בוודאי רוב המדינות זקוקות לעובדים זרים, זה מאפיין של מדינות מפותחות, מכיוון שבאופן עקרוני שני הצדדים מרוצים וזוכים, מקבל השירות נהנה משירות זול ולפעמים אפילו מקצועי יותר וטוב יותר, מאשר אילו היה צריך להיעזר בעובד מקומי, ונותן השירות משתכר בדרך כלל הרבה הרבה יותר, מאשר אילו היה עושה את אותה עבודה ממש בארץ המוצא שלו
אמיר אוחנה:      אז התופעה של עובדים זרים היא תופעה מבורכת, מתי היא הופכת לבעיה? כשהיא איננה מפוקחת, ואני מאוד שמחתי לשמוע את דברי הפתיחה שלך היושב-ראש המוכשר והמלומד שלנו, משום שנגעת בשתי נקודות, נקודה אחת זה לעשות קץ, או לפחות לצמצם את תופעת ההסתננות שהיא לא חוקית, הסתננות זו חצייה לא חוקית של הגבול, והיא מונעת בעצם את היכולת של המדינה לפקח על כמה עובדים זרים יש באותה מדינה ובמה הם עובדים ולכמה זמן הם נשארים, כי העבודה הזרה היא בדרך כלל גם קצובה בזמן
אמיר אוחנה:      ודבר שני הוא מזור לאוכלוסיות שונות ומגוונות, נגעת גם באוכלוסייה של מקבלי השירות אם זה קשישים לפעמים, אתה יודע אנחנו רוצים בעזרת ה' לבנות הרבה בניינים, להביא תרופה גם למחירי הדירות, אנחנו רוצים הרבה עובדים שיוכלו לעבוד בבניין הזה, גם כאן זה צריך להיות מפוקח
אמיר אוחנה:      ונגעת גם בעוד אוכלוסייה, אני חושב שהאוכלוסייה העיקרית שסובלת מתופעת ההסתננות הלא חוקית היא אוכלוסייה של תושבי דרום תל אביב, יש מקומות נוספים אבל דרום תל אביב זו האוכלוסייה המרכזית, שכונות שמלכתחילה לא היו שכונות יוקרה ופאר והיו להם קשיים להתמודד איתם, העמיסו עליהם עוד קושי גדול ורב בעקבות התופעה הזאת, ואני שמח ששמת לעצמך ליעד ואנחנו נעשה הכל כדי שאתה תצליח לעמוד ביעד הזה, להביא למזור לאזרחים שעליהם דיברת
אמיר אוחנה:      אני חושב שאותך אני מכיר עוד לפני שנכנסת לכנסת בזכות ההיכרות עם המשפחה, והתברכנו ביושב-ראש ועדה רציני, מלומד, מעמיק, יסודי, נחוש, כל התכונות האלה אלו תכונות שהתברכת בהן, ואני מאחל לך ולכל החברות והחברים בוועדה הצלחה גדולה
אליהו מרידור: ברשותכם אני מעביר את רשות הדיבור לחברי בועז ביסמוט, הוא ממהר להשתתפות בעוד ועדות, בבקשה
בועז ביסמוט: תודה תודה כבוד היושב-ראש אליהו רביבו, קודם כל אתה ואני הרי חולקים את אותו חדר, אנחנו הרי שותפים, שותפים לחדר הזה, זה כבוד גדול להיות שותף שלך
בועז ביסמוט:      עכשיו אני אצטרף למחמאות ואני אגיד אולי, בוועדות השונות הרי זה הכל מצולם מתועד רואים, ויש ועדה אחת שאני יחד עם חברי פה אלי, שלא מצולמת, לא משודרת זה ועדת חוץ וביטחון, ואני עכשיו אהיה קצת זה שמלשין פה לחברים, אחד המצוינים שם זה שתמיד בא עם הטיעונים ועם התובנות החכמות, ולעיתים אורחים מבחוץ שבאים ומקשבים ואפילו ראיתי אותם יותר מפעם אחת רושמים, זה אתה, ואמרתי לך את זה גם קודם, לא בפורום הזה אמרתי את זה גם לאחיך, ולכן אני חושב שהוועדה הזו זכתה ביושב-ראש לא רק מסור ורציני אבל מאוד חכם שיתרום רבות לנושא הזה
בועז ביסמוט:      עכשיו הנושא הוא חשוב הזכרתם כמה נושאים, אז בואו נתחיל מזה שלמשל הזכרתם כעת את עניין הבנייה, הרי ללא היצע אי אפשר לחשוב בכלל על הורדת מחירים ולכן העובדים הזרים האלה יתרמו לנו
בועז ביסמוט:      מצד שני אין ספק שיש להפריד בין עובד זר לבין מסתנן, הרי זה לא אותו דבר, מסתנן עם כל הכבוד עובר עבירה, עובד זר שבא לפה הוא בא לסייע לי, עכשיו הפיקוח שאני דורש הוא לשני כיוונים, אני רוצה לפקח כמובן, אבל זה גם מחייב אותי לתת לו את התנאים הכי טובים, ואחת הגאוות הגדולות שלנו במדינת ישראל, זה כאשר עושים השוואה בין עובד זר במדינות, לא רק שכנות אפילו אחרות, לעומת ישראל הם עצמם שמחים לבוא לעבוד כאן וזה מחייב אותנו לשפר אפילו עוד יותר
בועז ביסמוט:      באופן אישי, כל אחד מאיתנו הרי רבים מאיתנו, אני באופן אישי, זה הזדמנות להגיד תודה לעובדי הסיעוד הזרים שנמצאים פה, שבאמת אני אשתמש במילה האנגלית הם Game changer, הם שינו לנו את החיים במידה מסוימת, כי אני רואה את אימי המקסימה עד 120, כמה רצתה להישאר בבית, וזכות לני ואני מזכיר את שמה, שהפכה להיות הצדקת בבית, בת משפחה אגב, היא בת משפחה שלנו, וכמה משפחות כאלה בישראל יש, ולכן העובדים הזרים יקרים לנו, ולהפריד עוד פעם בין מסתנן לבין עובד זר זה מוחלט
בועז ביסמוט:      משהו אחד רק על עצמי, יש חוק שאני קצת לא מקבל בישראל, אני גם לא מבין אותו, זה כאשר יש לך אזרחות כפולה, למשל קיש היה גם בריטי, אתה מחזיר, הרי אתה לא יכול להחזיק אזרחות כפולה כאשר אתה חבר כנסת, אז ביום הראשון בכנסת ויתרתי על הדרכות הצרפתי אתם יודעים את זה? אם הייתי שומר אז אולי הייתי עובד זר בכנסת, תודה רבה
אליהו מרידור: בבקשה ואחרי כן שוסטר חברי, תסתדרו ביניכם אתם יודעים זה יום חג בוועדה
אמיר אוחנה: זה חלק מתפקידיו הקשים של היושב-ראש אתה צריך להחליט
אליהו מרידור: בכל יום כן, אבל כרגע אנחנו נמצאים באיזו שהיא אווירה חגיגית ומשפחתית
משה סנה: פרשת השבוע פרשת יתרו, למעשה הרפורמה המשפטית הראשונה בא יתרו למשה ואומר לו, נבול תיבול גם אתה וכל העם, והוא אומר לו תעשה רפורמה, בניגוד למה שאנחנו רואים היום, משה למרות שהוא השופט שומע, מקשיב, נעתר למה שאומר לו חמו ומחליט לעשות רפורמה גדולה, ואז השאלה מי ראוי להיות שופט, ואני רוצה להגיד את התנאים שיתרו אומר, ואני חושב שהם הולמים אותך לכן חשוב לי לומר
משה סנה:      הוא אומר: ואתה תחזה מכל העם אנשי חיל יראי אלוהים אנשי אמת שונאי בצע חכמים ונבונים, זה התכונות של שופט, אני חושב מההיכרות שלי איתך, אלו התכונות שלך ואתה ראוי להיות שופט וכמובן יושב-ראש ועדה
משה סנה:       ומהמקום הערכי הזה אני חושב שהעניין של העובדים הזרים זה חלק מהצביון היהודי של המדינה שלנו, ומי כמוך יודע, ואני יודע כמה זה חשוב לך הצביון היהודי, ולכן זה ועדה מאוד מאוד חשובה
משה סנה:       אני רואה צד אחד את הצביון היהודי ובצד שני ניקח את זה בשפה של המקורות, אל תשליכני לעת זקנה, ולכן זה דמוקרטי וזה יהודי מאוד וזה שלוב, וזה אתה והרבה הרבה הצלחה מכל הלב
אליהו מרידור: תודה רבה
יאיר רביבו: אפילו לא הזכיר את יתרו
אליהו מרידור: הוא הלחיץ אותי לרגע שהוא מדבר רק סביב נושא משפטי, הכל אצלו בשפיטה
יסמין פרידמן: לא, אבל אל תשליכיני לא נראה לי התכוון לעובדים זרים
משה סנה: לא את המבוגרים שלנו שאם לא יהיה להם עובדים זרים הם יהיו מושלכים
אליהו מרידור: בבקשה חבר הכנסת שוסטר אלון
אלון שוסטר: ליושב-ראש שלנו קודם כל הצלחה, אני רוצה להגיד שאני אשתדל יחד איתך, אתה הזכרת לא מעט את המגזר החשוב של החקלאים שהם זקוקים להסדרה רצינית של נושא העובדים הזרים, הן מבחינת העלויות הגדולות והן מבחינת הפיקוח על התנועה, אנחנו לא רוצים להחזיק כאן חס וחלילה עבדים, ויהודי בהחלט גם לדאוג לתנאי ההעסקה הולמים חד משמעי של העובדים, בכלל המושג הזה עובדים זרים צורם לי, אני חושב שמדובר פה באנשים, הם גם לא מהגרים, הם עובדים מעבר לים, המונח עובדים זרים הוא קצת מתכתב חס וחלילה עם עבודה זרה
אלון שוסטר:  בכל מקרה בתחום החקלאות הנושא מאוד משמעותי, מאוד משמעותי מבינת הזמינות והעלויות
אלון שוסטר:      הנושא האחר שאני נעניתי להצעתך, להביא את הנושא לדיון כאן זה הנושא של האגרה הגבוהה כל כך בתחום המוסדות הציבוריים והסיעודיים, ויש חוסר עצום בעובדים שממתינים בתאילנד, ובינתיים ההורים המבוגרים שלנו, או מקבלים שירות יקר, או לא מקבלים שירות
אלון שוסטר:      המון הצלחה אנחנו לרשותך
אליהו מרידור: תודה רבה אלון היקר, תודה רבה
אליהו מרידור:      אתי עטייה בבקשה
חוה אתי עטייה: אדוני היושב-ראש בהצלחה רבה
אליהו מרידור: למי שלא יודע, אתי היא חברתי הטובה בכלל ובפרט שותפה איתי כאן בוועדה מטעם תנועתנו
חוה אתי עטייה: ברכות אדוני היושב-ראש, אדוני ראש העיר שלנו, אני נחשפתי אין ספק שתעשה עבודה נהדרת, היכולות שלך, הקישורים שלך, אני בטוחה שתביא את הוועדה להישגים כבירים, בשיתוף פעולה עם כל חברי הוועדה
חוה אתי עטייה:      פחות או יותר כאן יש כל חברי הוועדה, כל אחד בתחום שלו, כמו עודד פורר שהוא שר החקלאות ואלון שוסטר, ויש כמה ענפים שאמרת, החקלאות, התעשייה, המסחר, הסיעוד
חוה אתי עטייה:       אני נחשפתי לנושא העובדים הזרים, בקדנציה הקודמת כיהנתי כיושבת-ראש השדולה לקשישים גריאטריים סיעודיים, אני זוכרת את התקופה של הקורונה, היה מאוד מאוד קשה, היה מצוקה רבה, הן בהיבט הקשיש, והן במוסדות הגריאטריים הסיעודיים בבתי אבות
חוה אתי עטייה:      אתה טענת וציינת שצריך דחוף לשנות את תנאי ההעסקה של העובדים הזרים בבית הקשיש, צריך למצוא את הבאלנס, כי גם האגודה, התנועה של כן לעובד, הם גם יילחמו על העובדים הזרים ואני אומרת, הודות לחברי הוועדה, אני בטוחה שנעזור בשיתוף פעולה מלא, ושנביא להישגים טובים כאן
חוה אתי עטייה:      ושוב ברכה והצלחה
אליהו מרידור:  נרשמה יסמין אז אתה תהיה מיד אחריה
יסמין פרידמן: אדוני יושב-ראש הוועדה אליהו, אני רוצה לאחל כמובן כמובן בהצלחה, זו קדנציה שנייה שלי בוועדה, ואני חייבת לומר שבהתחלה שאמרו לי ועדה לעובדים זרים לא הבנתי מה המשמעות
יסמין פרידמן:      זו ועדה חשובה ביותר שנוגעת בכל תחום של החיים של כולנו, יש לה משמעות גדולה, אני שמעתי את הדברים שאמרת, אני שמחה שאמרת את מה שאמרת, אני חושבת שיש לך ראייה טובה להתייחס לכל היבט והיבט של הוועדה הזאתי, אני לרשותך ושיהיה בהצלחה גדולה
אליהו מרידור: תודה, אנחנו בטוח נבצע מהלכים שיוכלו להסביר ולהוכיח, שלא תמיד זה קואליציה ואופוזיציה, יש דברים שהם מעל ואני מודה לך
יסמין פרידמן: חד משמעית
אליהו מרידור: בבקשה חברי אוהד
דוד טל: אדוני יושב-ראש הוועדה, קודם כל ברכות, אומנם אנחנו לא מכירים זמן רב, אבל אני יכול להעיד עליך, הרי בכנסת יש הרבה מאוד חברי כנסת שאוהבים לבוא ליידי ביטוי באופן ווקאלי בצורה ככה בולטת, אתה אינך מאלה, אתה מאלה שכמו שכבר אמרו עליך כאן רציני, כשאתה מדבר את מדבר לעניין, ואין לי ספק שתביא את האיכויות האלה גם לתפקיד החשוב זה
דוד טל:      כמו שאתה בעצמך אמרת יפה, הנושא הזה של העובדים הזרים יכול להיות דרמטי בהרבה מאוד בחינות, להרבה מאוד קהלים, בהרבה מאוד תחומים, גם לכלכלה הישראלית, וכמו שאמרת צריך לעשות הפרדה בין הנושא הזה, לבין נושא המסתננים שהוא נושא אחר לחלוטין, וצריך פה בהקשר הזה גם להקשיב למצוקות של תושבי דרום תל אביב ובכל מקום אחר, ולעשות את ההפרדה הזו, ולתת מענה ראוי לכולם
דוד טל:  בהצלחה רבה רבה
אליהו מרידור: תודה רבה רבה רבה
אליהו מרידור:  עמית הלוי חברנו הנמרץ והחרוץ
עמית הלוי: תודה יושב-ראש הוועדה, ברכות
עמית הלוי:      אני רוצה לחדד איזה נקודה לגבי הוועדה הזאת, אתה בראשות ועדה שנמצאת בצומת במפגש אינטרסים, ככה אני רואה את התחום של העובדים הזרים, בין האינטרס הלאומי שלנו כמדינה יהודית, וכמדינה שזקוקה לכוח העבודה הכלכלי הזה
עמית הלוי:      כלומר מצד אחד, זרם אחד או כביש אחד שמגיע לצומת שהוועדה הזאת יושבת עליה, נמצאת בה, זה האינטרס הלאומי שלנו גם מבחינה כלכלית כמו שהוזכר כאן, וגם מבחינת השמירה על הזהות היהודית, כשאתה מכניס עובדים זרים יש לזה גם משקל חברתי, לפעמים נדחקים לשוליים החברתיים, לפעמים נוצרים שווקים אפורים כאלו ואחרים, דברים שכבר היו מעולם
עמית הלוי:      אז מצד אחד זה שמירה על האינטרס הלאומי ומצד אחד זה שמירה על אינטרס הפרט, על זכויות הפרט והיחיד של כל עובד כזה שמגיע לכאן
עמית הלוי:      בעצם אתה נמצא בצומת שהיא יכולה להיות שילוב אינטרסים, אם אנחנו שומרים גם על האינטרס הלאומי שלנו, וגם על זכויות הפרט
עמית הלוי:      עכשיו אנחנו כמדינת ישראל הרבה פעמים מושמצים בדיוק בנקודה הזאת, ודווקא המסורת שלנו, המסורת היהודית, היא כזו שרואה את הזהות הלאומית ואת זכויות הפרט, כדברים שיכולים ללכת ביחד, וטוב שהם ילכו ביחד, כי המסורת שלנו מקדשת את זכות הפרט ואת כבוד - -
אליהו מרידור: אין לנו פריבילגיה אחרת עמית
עמית הלוי: וגם שומרת על מדינת ישראל כמדינה יהודית, ובאמת התחום הזה שהוא גם אינטרס כלכלי לאומי וגם יש בו צורך להקפיד כדי לשמור על הזהות הלאומית שלנו, ומאותה מסורת של צורך לשמור על זכויות הפרט וכל אדם, והמשוואה אותה איך לעשות אותה ואיך ללכת בדרך המלך ודרך האמצע, בין האיזון בין הזכויות האלה ולמצוא את הדרך, אני בטוח שאתה האיש הנכון, שמההיכרות הקצרה שלנו אבל היותר ארוכה עם משפחת רביבו שיש לי, ונמצא כאן ראש העיר, אני חושב שהמסורת, החיבור שלך העמוק למסורת היהודית שמקדשת את שני הדברים האלו, אתה תדע ללכת בדרך המלך, בדרך האמצע שתשמור על ישראל כמדינה יהודית ועל האינטרסים הכלכליים שלה, ותמצא את הדרך לכבד כל אדם וכל יחיד שנמצא כאן
עמית הלוי:       אז אני מצטרף למברכים שזאת זכות שלנו של תנועת הליכוד שאתה פה בראש הוועדה ותוביל את העניין לסטנדרט מוסרי גבוה של שני הדברים האלו, בהצלחה רבה אני פה לשרותך
עמית הלוי:  אני לא זוכר את רשימת הוועדות שרשמו אותי, אבל אני חבר שלך, אז גם אם אני לא חבר בוועדה, כל פעם שאתה תצטרך את האצבע אז האצבע תהיה כאן
אליהו מרידור: השם ישמור אותך, תודה רבה
חוה אתי עטייה: יש לך צוות נהדר בוועדה
אליהו מרידור: יאיר אחרון הדוברים נסכם, קודם כל לפני שאתה תיקח את רשות הדיבור, אני מבקש להודות ממש מעומק ליבי לכל מי שעשה מאמץ והגיע, אנחנו אחרי לילה ארוך ומתיש מאוד, להתחיל בוקר בדיוני ועדות לקראת עוד יום, זה משהו שהוא שוחק ולא מובן מאליו שמי שהתאמץ והגיע עשה זאת, זה רק יכול להסביר עד כמה שמכבדים את המעמד ואת המקום שנחשב לא כל כך מעניין הרבה פעמים, אבל הוא סופר חשוב ומעניין, ולפני שאנחנו נסיים שוב פעם אני מבקש להודות לכל מי שהגיע, כיבד את המעמד, את הוועדה, את נושאיה ואותי, תודה רבה
אליהו מרידור:  בבקשה
יאיר רביבו: אחי היקר אני רוצה באמת שמח ונרגש, תחילה נפתח במישור האישי בשם המשפחה בשם כולם, כשנבחרת לכנסת זו הייתה גאווה, ולכהן כיו"ר יושב-ראש של ועדה בכנסת ישראל זו גאווה גדולה למשפחה, אז שא ברכה, אין לנו ספק שכל המחמאות שאמרו פה זה באמת בזעיר אנפין, ואתם יודעים, אצלנו במשפחה ובחברים קוראים לאלי האסטרטג, כי היכולת שלו לקחת סוגיה ולהסתכל עליה, ולא סתם בחוץ ובטחון מאוד אהבו את האיפכא מסתברא שלו, ולהסתכל תמיד בצד השני ולבחון אותה באופן יצירתי, אז גם בסוגיה הזאתי, אין לי ספק שאתה תוביל ותגיע להישגים
יאיר רביבו:      אבל המשפט שאמרת מקודם שבא להתנצל שאתם עובדים קשה, תיכף תגיד שלפי השעות חברי כנסת זה כמו עובדים זרים פחות או יותר לא?
אליהו מרידור: עובדים זרים פר שעה מקבלים יותר, אבל אין להם את הזכות להיות חלק מ- אחד מ- 120